Sumio Shiratori

Sumio Shiratori ( Shiratori Sumio, s. 1950) on japanilainen säveltäjä. Hänet tunnetaan Muumilaakson tarinoita -televisiosarjan taustamusiikin säveltäjänä. Hän sävelsi taustamusiikin myös Muumipeikko ja pyrstötähti -elokuvan japanilaiseen versioon. Hänen vaimonsa on laulaja Emiko Shiratori, joka esittää Muumilaakson tarinoiden alkukieliset tunnuslaulut.

Yläasteikäisenä Shiratori alkoi soittaa kitaraa. Hän on soittanut myös japanilaisessa Jackey Yoshikawa and His Blue Comets -yhtyeessä. Shiratori tekee kertomansa mukaan vuonna 2023 yhä musiikkia televisiosarjoihin, mutta haluaa pysyä poissa julkisuudesta.

Taustamusiikki 
 Muumilaakson tarinoita (TV-sarja)
 Muumipeikko ja pyrstötähti (piirroselokuva, japanilainen versio)

Diskografia 
(Soundtrack sarjasta Muumilaakson tarinoita on usein listattu Emiko Shiratorin nimen alaisuuteen)
 1990 – Tanoshii Muumin Ikka Vol. 1 (楽しいムーミン一家) – KICA-18
 1990 – Tanoshii Muumin Ikka: Sunafukin No Tabidachi (楽しいムーミン一家-スナフキンの旅立ち) – KICA-36
 1992 – Moomin Selection (ムーミン・セレクション) – KICA-118
 2014 – Moomin Best Selection (楽しいムーミン一家 メモリアル・ベスト) – KICA-2411

Kaikki levyt on julkaissut japanilainen King Records.

Lähteet 

Japanilaiset säveltäjät
Muumit
Vuonna 1950 syntyneet
Elävät henkilöt